[pic] | KOMISIJA EVROPSKIH SKUPNOSTI |

Bruselj, 27.10.2006

SEC(2006) 1378 konč.

PISNI PREDLOG SPREMEMBE št. 3 K PREDHODNEMU PREDLOGU PRORAČUNA ZA LETO 2007 SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIH Oddelek III – Komisija

(predložila Komisija)

PISNI PREDLOG SPREMEMBE št. 3K PREDHODNEMU PREDLOGU PRORAČUNA ZA LETO 2007SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIHOddelek III – Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 34 Uredbe,

Evropska komisija iz razlogov, navedenih v obrazložitvenem memorandumu, proračunskemu organu predloži pisni predlog spremembe št. 3 k predhodnemu predlogu proračuna za leto 2007.

KAZALO

1. Uvod 4

2. Ohranjanje in upravljanje naravnih virov 5

2.1. Zbirna razpredelnica 5

2.2. Kmetijski odhodki (odhodki, povezani s trgom, in neposredna plačila) 5

2.2.1. Splošen pregled 5

2.2.2. Menjalni tečaj med eurom in dolarjem 6

2.2.3. Podrobna pojasnila 6

2.3. Mednarodni sporazumi o ribolovu 10

2.4. Spremembe nomenklature in proračunske opombe 11

ZBIRNA RAZPREDELNICA PO RAZDELKIH FINANČNEGA OKVIRA 12

SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIH

Splošni izkaz prihodkov ter izkaz prihodkov in odhodkov po oddelkih se pošljeta ločeno po sistemu SEI-BUD. Angleška različica splošnega izkaza prihodkov ter izkaza prihodkov in odhodkov po oddelkih je priložena k proračunu za ponazoritev.

1. UVOD

Medinstitucionalni sporazum o proračunski disciplini in dobrem finančnem poslovodenju[2] določa, da „če Komisija meni, da je to potrebno, lahko obema vejama proračunskega organa predloži priložnostno dopolnitev predhodnega predloga proračuna, da se posodobijo zneski, ki so bili podlaga za oceno kmetijskih odhodkov v predhodnem predlogu proračuna (PPP), in/ali da se na podlagi najnovejših razpoložljivih informacij o sporazumih o ribištvu, ki veljajo 1. januarja zadevnega proračunskega leta, popravijo zneski ter njihova razdelitev na proračunska sredstva, vključena v postavke za poslovanje v zvezi mednarodnimi sporazumi o ribištvu, in proračunska sredstva, vključena v rezervo.“ Ta dopolnitev predhodnega predloga proračuna mora biti poslana proračunskemu organu do konca oktobra.

Komisija zdaj predstavlja ta priložnostni pisni predlog spremembe (PPS št. 3/2007) k predhodnemu predlogu proračuna (PPP) za leto 2007, ki vsebuje natančno posodobitev ocenjenih potreb glede kmetijskih odhodkov, razčlenjeno po proračunskih vrsticah. PPS poleg spremenljivih tržnih dejavnikov vključuje tudi zakonodajne odločitve, sprejete v kmetijskem sektorju po pripravi PPP, popravljene ocene potreb po neposrednih plačilih, pa tudi vse predloge, ki bodo predvidoma imeli vpliv v prihajajočem proračunskem letu.

PPS tako kot sam PPP temelji na potrebah Skupnosti kot celote. Za tržne ukrepe ni na razpolago nobene razčlenitve odobritev po državah članicah. Poleg tega je treba poudariti, da je treba te odobritve razumeti kot napovedi in ne kot ciljne odhodke. Dejanski odhodki bodo odvisni zlasti od dejanskih tržnih razmer, dejanskega menjalnega tečaja med eurom in dolarjem ter poteka plačil držav članic. Ker so to obvezni odhodki, bodo obvezna plačila držav članic v skladu s predpisi – in v mejah iz finančnega okvira – v celoti povrnjena ne glede na njihov znesek.

V skladu z Uredbo Sveta št. 1290/2005 o financiranju skupne kmetijske politike temelji uporabljeni menjalni tečaj med eurom in dolarjem na srednjem tečaju, ki je veljal med 1. julijem in 30. septembrom 2006. Ta znaša 1,27 (1 EUR = 1,27 USD) in zaradi tega se potrebe v primerjavi s PPP povečajo za približno 78 milijonov EUR.

Zaradi jasnosti in preglednosti so posodobljene nekatere proračunske opombe.

Sprememba v zvezi z mednarodnimi sporazumi o ribolovu se nanaša na začetek veljavnosti Sporazuma o partnerstvu v ribiškem sektorju z Mavretanijo, vendar se predvideni skupni znesek za sporazume o ribolovu ne spremeni. Predlaga se namreč zmanjšanje proračunske vrstice za rezervo, in sicer za 86 milijonov EUR, in povečanje ustrezne operativne vrstice za isti znesek.

Potrebe glede kmetijskih odhodkov znašajo 42 832 milijonov EUR, kar pomeni v primerjavi s PPP zmanjšanje za 852 milijonov EUR. Skupne potrebe za razdelek 2 so ocenjene na 56 366 milijonov EUR, tako da ostane do ustrezne zgornje meje finančnega okvira razlika v višini 1 985 milijonov EUR v odobritvah za prevzem obveznosti.

2. OHRANJANJE IN UPRAVLJANJE NARAVNIH VIROV

2.1. Zbirna razpredelnica

PPP 2007 | PPS 3/2007 | Razlika |

v mio EUR | (a) | (b) | (c)=(b)–(a) |

OPO | OP | OPO | OP | OPO | OP |

Odobritve v razdelku 2 skupaj | 57 218 | 55 683 | 56 366 | 54 832 | –852 | –852 |

Finančni okvir | 58 351 | 58 351 |

Razlika do zgornje meje | 1 133 | 1 985 | 852 | 852 |

Od tega: |

Kmetijski odhodki (odhodki, povezani s trgom, in neposredna plačila) | 43 684 | 43 408 | 42 832 | 42 556 | –852 | –852 |

Mednarodni sporazumi o ribolovu | 194 | 194 | 194 | 194 | 0 | 0 |

od tega: – „operativna vrstica“ | 59 | 59 | 145 | 145 | 86 | 86 |

– „rezerva“ | 135 | 135 | 49 | 49 | –86 | –86 |

2.2. Kmetijski odhodki (odhodki, povezani s trgom, in neposredna plačila)

2.2.1. Splošen pregled

Namen PPS št. 3/2007 je zagotoviti, da kmetijski proračun temelji na najnovejših gospodarskih podatkih in zakonodajnem okviru. Do oktobra ima Komisija na razpolago prve napovedi ravni proizvodnje (letina) za leto 2006, kar je podlaga za kakršno koli zanesljivo oceno proračunskih potreb za leto 2007.

Tako kot v preteklosti je Komisija skrbno pregledala vse svoje ocene kmetijskih odhodkov za vsako proračunsko vrstico posebej. Ta PPS upošteva tržne dejavnike in vključuje tudi vse zakonodajne odločitve, sprejete v kmetijskem sektorju po pripravi PPP, pa tudi vse predloge.

Skupne odobritve za kmetijske odhodke so nižje od ocenjenih v PPP za leto 2007 (–852 milijonov EUR). Ta prihranek je nastal predvsem zaradi popravka potreb za neposredne pomoči navzdol (poglavje 05 03; –782 milijonov EUR). Potrebe za intervencije na kmetijskih trgih (poglavje 05 02) se v primerjavi s PPP zmanjšajo za 71 milijonov EUR in vključujejo nekaj bistvenih sprememb znotraj poglavja (povečanja in zmanjšanja, odvisno od sektorja).

Treba je omeniti, da je del zmanjšanja potreb nastal zaradi popravljenih ocen namenskih prejemkov[3] . Pomembni dodatni prihodki se pričakujejo iz postopkov potrditve obračunov (+238 milijonov EUR) in iz dodatne dajatve na mleko (+43 milijonov EUR).

2.2.2. Menjalni tečaj med eurom in dolarjem

V skladu s členom 21 Uredbe Sveta (ES) št. 1290/2005 o financiranju skupne kmetijske politike se za pisni predlog spremembe uporabi srednji menjalni tečaj med eurom in dolarjem v zadnjem trimesečju. Za ta pisni predlog spremembe to pomeni obdobje med 1. julijem in 30. septembrom 2006. Povprečni zabeleženi menjalni tečaj znaša 1 EUR = 1,27 USD in je višji od tistega, ki je bil uporabljen za predhodni predlog proračuna (1 EUR = 1,20 USD). Zaradi te spremembe tečaja se potrebe povečajo za približno 78 milijonov EUR (68 milijonov EUR za tržne ukrepe za žita, 10 milijonov EUR za sladkor).

2.2.3. Podrobna pojasnila

05 02 Intervencije na kmetijskih trgih

odobritve v predhodnem predlogu proračuna: 5 698 milijonov EUR

odobritve po pisnem predlogu spremembe: 5 628 milijonov EUR

Zaradi ugodnih napovedi za nekatere kmetijske trge se zmanjšajo odobritve za žita (–178 milijonov EUR), za nadomestila za proizvode, ki niso navedeni v Prilogi 1 (–45 milijonov EUR), in za goveje meso (–35 milijonov EUR). Vnese se tudi zmanjšanje potreb za sadje in zelenjavo (–83 milijonov EUR) ter za mlečne izdelke (–31 milijonov EUR).

Po drugi strani se v več sektorjih odobritve povečajo . Vinski sektor bo absorbiral 76 milijonov EUR odobritev več, kot je bilo prvotno predvideno, zaradi dodatnih potreb po tržnih ukrepih, zlasti za destilacijo. Dodatne odobritve za sladkor (+88 milijonov EUR) so v glavnem posledica plačevanja izvoznih nadomestil iz prejšnjega leta, ki traja dlje, kot je bilo predvideno, in nižje prodaje iz intervencijskih zalog. Izredni ukrepi tržne podpore, sprejeti po pojavu aviarne influence, so glavni razlog za večje potrebe v sektorju perutninskega mesa in jajc (+53 milijonov EUR).

V spodnjih pojasnilih so razložene glavne razlike med odobritvami v PPP in tistimi v PPS.

05 02 01 – Žita (odobritve – 178 milijonov EUR)

odobritve v predhodnem predlogu proračuna: 694 milijonov EUR

odobritve po pisnem predlogu spremembe: 516 milijonov EUR

Proračunske potrebe za žita se zmanjšajo za skoraj 25 % zaradi skupnega vpliva ugodnih tržnih gibanj po pripravi PPP za leto 2007. Zlasti zaradi podnebnih razmer se je namreč zmanjšala proizvodnja žit v EU v letu 2006/2007, in sicer za približno 19,5 milijona ton v primerjavi s prejšnjimi ocenami, kar je pozitivno vplivalo na stroške intervencij. Prav tako so se znatno zvišale cene na svetovnih trgih, kar je privedlo do boljših prodajnih cen in manjših potreb po izvoznih nadomestilih. Izboljšane tržne razmere so sprožile povečanje prodaje iz intervencijskih zalog. Poleg tega pa so se močno znižali stroški poslovanja za intervencijsko skladiščenje žit. Vsi ti elementi imajo znaten vpliv na proračunske potrebe v tem sektorju, kar pomeni popravek navzdol za izvozna nadomestila za žita (–62 milijonov EUR) in intervencijsko skladiščenje žit (–155 milijonov EUR). Vendar zaradi krepitve eura, kar razloži potrebo po dodatnih 68 milijonih EUR v sektorju žit, ni mogoče v celoti izkoristiti ugodnih tržnih gibanj. Spodnja razpredelnica prikazuje sedanje stanje intervencijskih zalog žit v primerjavi s stanjem v PPP.

PPP (v mio t) | PPS (v mio t) |

Začetne zaloge Nakupi Prodaje Končne zaloge Povprečne zaloge | 16,6 8,1 5,5 19,2 18,9 | 11,3 8,4 8,0 11,7 12,0 |

Na podlagi najnovejših podatkov o izvrševanju proračuna za leto 2006 se pričakuje, da se bodo proizvodna nadomestila za škrob povečala za 39 milijonov EUR v primerjavi s PPP za leto 2007.

05 02 05 – Sladkor (odobritve +88 milijonov EUR)

odobritve v predhodnem predlogu proračuna: 235 milijonov EUR

odobritve po pisnem predlogu spremembe: 323 milijonov EUR

Neto povečanje odobritev v sektorju sladkorja je posledica več vzrokov, povezanih s trgom.

Pri izvoznih nadomestilih (+39 milijonov EUR) se odobritve povečajo zaradi dodatnih količin (+160 000 ton), izvoženih v tržnem letu 2005/2006, in zaradi zamud pri plačilih, ki povečajo delež v breme proračuna za leto 2007. Poleg tega višji menjalni tečaj med eurom in dolarjem povzroči dodatne odhodke v višini 10 milijonov EUR. Vendar se na podlagi pozitivnih gibanj svetovnih cen ocene iz PPP, ki so znašale 342 USD/tono, zdaj povečajo na 360 USD/tono, kar ustvari nekaj prihrankov.

Kar zadeva skladiščenje sladkorja (+50 milijonov EUR), so v primerjavi s PPP predvidena povečana neravnovesja na trgu sladkorja. Predvidoma bo ob začetku obdobja (1. oktober 2006) uskladiščenih dodatnih 100 000 ton, v obdobju samem (1. oktober 2006 do 30. september 2006) pa bo prodanih 130 000 ton manj.

05 02 08 – Sadje in zelenjava (odobritve – 83 milijonov EUR)

odobritve v predhodnem predlogu proračuna: 1 407 milijonov EUR

odobritve po pisnem predlogu spremembe: 1 324 milijonov EUR

Napoved odhodkov za sadje in zelenjavo je v primerjavi s PPP znižana.

Potrebe po odobritvah za predelane paradižnike se zmanjšajo za 76 milijonov EUR zaradi zmanjšanja količin, predvidenih za predelavo (z 11,5 milijona ton v PPP na 9 milijonov ton v PPS).

Odobritve za predelane agrume se nekoliko zmanjšajo (–7 milijonov EUR), zlasti zaradi nadaljnjega zmanjšanja pomoči (prekoračitev zgornje meje za pomaranče) in prilagoditve količin sadja za predelavo.

05 02 09 – Proizvodi sektorja za pridelavo grozdja (odobritve +76 milijonov EUR)

odobritve v predhodnem predlogu proračuna: 1 411 milijonov EUR

odobritve po pisnem predlogu spremembe: 1 487 milijonov EUR

Vinski sektor EU še vedno zaznamujejo težavne tržne razmere in obsežne zaloge. Ker se za tržno leto 2006/2007 pričakuje podobna letina, kot je bila prejšnje leto, je ocena potreb popravljena navzgor, da doseže raven potreb za leto 2005/2006. V primerjavi s PPP za leto 2007 so ocenjene potrebe višje za vse tržne ukrepe (izvozna nadomestila: +10 milijonov EUR; skladiščenje vina in mošta: +20 milijonov EUR; destilacija: +63 milijonov EUR; skladiščenje alkohola: +14 milijonov EUR; pomoč za uporabo mošta: +28 milijonov EUR), strukturni ukrepi, povezani s proizvodnim potencialom, pa bodo po pričakovanjih stali manj, kot se je sprva predvidevalo (trajna opustitev: –14 milijonov EUR; obnova in preureditev: –45 milijonov EUR).

05 02 11 04 – POSEI (brez neposrednih pomoči in FISH 11 02 03) (odobritve +95 milijonov EUR)

odobritve v predhodnem predlogu proračuna: 117 milijonov EUR

odobritve po pisnem predlogu spremembe: 212 milijonov EUR

Povečanje v tej proračunski vrstici (+95 milijonov EUR) je treba obravnavati v povezavi z zmanjšanjem za proračunsko vrstico 05 03 02 50 (–95 milijonov EUR). Novi programi POSEI so namreč omogočili boljše razločevanje med odhodki, povezanimi s trgom, in neposrednimi pomočmi. Posledično so odhodki, povezani s trgom, prerazporejeni v proračunsko vrstico 05 02 11 04.

05 02 12 – Mleko in mlečni izdelki (odobritve – 31 milijonov EUR)

odobritve v predhodnem predlogu proračuna: 618 milijonov EUR

odobritve po pisnem predlogu spremembe: 587 milijonov EUR

Posodobljene tržne napovedi za sektor mleka in mlečnih izdelkov še vedno potrjujejo analizo iz PPP za leto 2007, ki prikazuje dobre tržne možnosti za večino mlečnih izdelkov, kljub nekoliko manj ugodnemu razvoju za masleno maščobo. Zlasti visoke cene za posneto mleko v prahu, in sicer na notranjem trgu in na svetovnih trgih, omogočajo zmanjšanje ravni izvoznih nadomestil in pomoči za uporabo pri živalski krmi na nič. V primeru teh pomoči k zmanjšanju prispevajo tudi dobre tržne cene v sektorju govejega mesa. V primerjavi s PPP za leto 2007 bi se zato lahko odobritve, zahtevane za notranje ukrepe opustitve za posneto mleko, zmanjšale za –40 milijonov EUR. Po drugi strani bodo odhodki za ukrepe, povezane z masleno maščobo, predvidoma nekoliko višji, zaradi česar se malo povečajo odobritve za izvozna nadomestila (+6 milijonov EUR) ter intervencijsko skladiščenje masla in smetane (+3 milijoni EUR).

Še ena sprememba v primerjavi s PPP za leto 2007 se nanaša na dodatno dajatev, ki jo plačajo proizvajalci mleka, če presežejo svoje referenčne količine. Na podlagi najnovejših podatkov za kvotno leto 2005/2006 Komisija predlaga, da se 349 milijonov EUR, tj. 43 milijonov EUR več kot v PPP, obračuna kot namenski prejemki.

05 02 13 – Goveje in telečje meso (odobritve – 35 milijonov EUR)

odobritve v predhodnem predlogu proračuna: 152 milijonov EUR

odobritve po pisnem predlogu spremembe: 117 milijonov EUR

Za tržne razmere v sektorju govejega in telečjega mesa v EU so še naprej značilni vztrajno povpraševanje in dobre cene. Pred nekaj leti se je sektor močno opiral na velike količine za izvoz, za katerega so se plačevala nadomestila, in na javne intervencije, zdaj pa so se razmere popolnoma spremenile. Strukturni presežek je izginil, ugoden razvoj notranjega povpraševanja pa se ne kaže le v cenah, ampak tudi v stalnem povečevanju uvoza in manjšem izvozu. Na podlagi posodobljenih tržnih napovedi Komisija predlaga zmanjšanje odobritev za izvozna nadomestila za meso (–23 milijonov EUR) in žive živali (–9 milijonov EUR). Odločitev o ukinitvi nadomestil za izvoz klavnih živali je bila vključena že v prvotni osnutek PPP. Na podlagi najnovejših podatkov o porabi sredstev so bili v primerjavi s PPP ugotovljeni majhni dodatni prihranki (–3 milijoni EUR) pri proračunski postavki, namenjeni financiranju izrednih ukrepov podpore (ukrepi iz sheme za govedo, starejše od 30 mesecev, ter ukrepi iz sheme za odstranitev starejšega goveda v zvezi z BSE).

05 02 15 07 – Izredni ukrepi tržne podpore za sektor perutninskega mesa in jajc (odobritve +60 milijonov EUR)

odobritve v predhodnem predlogu proračuna: p.m.

odobritve po pisnem predlogu spremembe: 60 milijonov EUR

Potem ko se je ob koncu leta 2005 in v začetku leta 2006 na območjih blizu Skupnosti in v več državah članicah pojavila visoko patogena aviarna influenca (H5N1), so bili julija in avgusta 2006 sprejeti izredni tržni ukrepi, saj je bil zaradi strmega in znatnega padca potrošnje ter padca cen trg perutninskega mesa resno moten. Zaradi časa, ki je potreben za izvajanje ukrepov v državah članicah, bo samo majhen del finančnega vpliva (skupaj okrog 82 milijonov EUR) izplačan v okviru proračuna za leto 2006. Za proračun za leto 2007 so finančne potrebe ocenjene na 60 milijonov EUR, kar ni bilo predvideno v PPP.

05 03 Neposredne pomoči

odobritve v predhodnem predlogu proračuna: 37 661 milijonov EUR

odobritve po pisnem predlogu spremembe: 36 879 milijonov EUR

Odobritve za to poglavje so popravljene navzdol za 782 milijonov EUR. Ločene neposredne pomoči se zmanjšajo (–513 milijonov EUR), in sicer delno zato, ker je na podlagi najnovejših razpoložljivih podatkov mogoče bolj realistično oceniti potrebe za shemo enotnega plačila (za razliko od zgornjih mej odhodkov, predvidenih v zakonodaji Skupnosti in zato vključenih v proračun) (–239 milijonov EUR), delno pa zaradi večjih prihodkov iz potrditve obračunov (–238 milijonov EUR). Odobritve za vezane druge neposredne pomoči se zmanjšajo za 269 milijonov EUR, večinoma zaradi manjših potreb po kompenzacijski pomoči za banane (–195 milijonov EUR) in prerazporeditve 95 milijonov EUR v proračunsko vrstico za POSEI v poglavju 05 02.

05 03 01 – Ločene neposredne pomoči (odobritve – 513 milijonov EUR)

odobritve v predhodnem predlogu proračuna: 30 709 milijonov EUR

odobritve po pisnem predlogu spremembe: 30 196 milijonov EUR

Za shemo enotnega plačila (SEP) se predvideva, da države članice, ki so jo uvedle pred kratkim, ne bodo izvršile proračuna do zgornjih meja. Zato se uporabi zmanjšanje za 239 milijonov EUR. Poleg tega so se po pripravi PPP za 29 milijonov EUR znižale proračunske zgornje meje za SEP[4]. Za shemo enotnega plačila na površino (SEPP) se je zmanjšala letna finančna pomoč[5] (–174 milijonov EUR), da bi se od nje ločili zneski plačil za sladkor iz člena 143ba Uredbe (ES) št. 1782/2003. V ta namen je bila ustvarjena nova postavka, namenjena kritju odhodkov v okviru ločenega plačila za sladkor[6] za nove države članice, ki uporabljajo SEPP (+167 milijonov EUR). Razlika (–7 milijonov EUR) izvira iz popravka v zvezi z rezervo za prestrukturiranje sektorja mleka in mlečnih izdelkov.

05 03 02 – Druge neposredne pomoči (odobritve – 269 milijonov EUR)

odobritve v predhodnem predlogu proračuna: 6 484 milijonov EUR

odobritve po pisnem predlogu spremembe: 6 215 milijonov EUR

Na podlagi najnovejših podatkov, ki so jih poslale države članice, so bile odobritve za energetske poljščine (05 03 02 27) popravljene navzgor (+16 milijonov EUR). Tako se ocenjuje, da bo pomoč v višini 45 EUR/ha plačana za 1 181 000 ha.

Pri odobritvah za kompenzacijsko pomoč za banane (05 03 02 30) so nastali znatni prihranki, in sicer za 195 milijonov EUR. Za tržno leto 2007 zaradi reforme tega sektorja niso predvidene nobene potrebe. Odobritve zaradi novega sistema za leto 2007 bodo bremenile proračun za leto 2008. Kar zadeva tržno leto 2006, bo drugi obrok, ki bo plačan v letu 2007, nižji od predvidenega v PPP zaradi višjih cen in manjše količine proizvedenih banan. Proizvodnja v letu 2006 se je namreč zmanjšala s 740 000 ton na 670 000 ton; pomoč se je znižala z 291 EUR/t na 161 EUR/t.

Odobritve za proračunsko vrstico 05 03 02 39 so določene na 20 milijonov EUR (PPP je imel zaznamek p.m.). Nanašajo se na dodatni znesek za sladkor iz poglavja 10f Uredbe Sveta (ES) št. 1782/2003, kakor je bila spremenjena z Uredbo Sveta (ES) št. 319/2006[7], s katero je bila uvedena prehodna (petletna) vezana pomoč za proizvajalce sladkorne pese, ki nadaljujejo proizvodnjo pese v državah članicah, ki zmanjšajo svojo kvoto za sladkor za več kot 50 %. Ta pomoč ustreza približno 30 % izgub prihodkov poleg 60 %, ki jih že krije ločeno plačilo za sladkor. Do te pomoči sta upravičeni Portugalska in Italija. Upravičena proizvodnja znaša 778 705,8 tone (IT) oziroma 34 500 ton (PT). Bruto pomoč (pred modulacijo) znaša 28,26 EUR/t (PT) oziroma 25,64 EUR/t (IT).

POSEI – Podporni programi Skupnosti – proračunska vrstica 05 03 02 50 – glej opombe k vrstici 05 02 11 04

2.3. Mednarodni sporazumi o ribolovu

Komisija predlaga naslednjo spremembo PPP 2007:

Proračunski člen 11 03 01 – Mednarodni sporazumi o ribolovu: 150 422 610,00 EUR v odobritvah za prevzem obveznosti in odobritvah plačil za sporazume, ki bodo začeli veljati do 1. januarja 2007 (+86 000 000 EUR v primerjavi z 59 221 500 EUR v PPP 2007).

Proračunska postavka 40 02 41 02 – Diferencirana sredstva (obvezni odhodki): v poglavju 40 02 – Rezerve za finančne intervencije: 48 778 500 EUR v odobritvah za prevzem obveznosti in odobritvah plačil za mednarodne sporazume o ribištvu (–86 000 000 EUR v primerjavi z 134 778 500 EUR v PPP 2007).

Neto skupni finančni vpliv te transakcije je nič. Zadevni znesek ustreza finančnemu prispevku za leto 2007 za Sporazum o partnerstvu v ribiškem sektorju med ES in Islamsko republiko Mavretanijo, ki bo začel veljati po odobritvi Sveta, in sicer za nazaj od 1. avgusta 2006.

2.4. Spremembe nomenklature in proračunske opombe

Odhodki |

Proračunska vrstica | Ukrep | Odobritve v PPS 3/2007 |

Obveznosti | Plačila |

05 03 01 02 Shema enotnega plačila na površino (SEPP) | Delitev na: |

05 03 01 02 Shema enotnega plačila na površino (SEPP) | 2 111 000 000 | 2 111 000 000 |

05 03 01 03 Ločeno plačilo za sladkor | 167 000 000 | 167 000 000 |

11 02 01 Intervencija za ribiške proizvode | Delitev na: |

11 02 01 01 Intervencija za ribiške proizvode – Novi ukrepi | 15 500 000 | 15 500 000 |

11 02 01 01 Intervencija za ribiške proizvode – Zaključek predhodnih ukrepov | p.m. | p.m. |

11 02 02 Nepravilnosti (Trg z ribiškimi proizvodi) | Delitev na: |

11 02 02 01 Nepravilnosti (trg z ribiškimi proizvodi) – Novi ukrepi | p.m. | p.m. |

11 02 02 02 Nepravilnosti (trg z ribiškimi proizvodi) – Zaključek predhodnih ukrepov | p.m. | p.m. |

11 02 03 Program za ribištvo za najbolj oddaljene regije | Delitev na: |

11 02 03 01 Program za ribištvo za najbolj oddaljene regije – Novi ukrepi | p.m.1 | p.m.2 |

11 02 03 01 Program za ribištvo za najbolj oddaljene regije – Zaključek predhodnih ukrepov | p.m. | p.m. |

Prihodki |

6 8 0 Začasni zneski za prestrukturiranje | Delitev na: |

6 8 0 1 Začasni zneski za prestrukturiranje – Namenski prejemki | p.m. |

6 8 0 2 Nepravilnosti v zvezi z začasnim skladom za prestrukturiranje – Namenski prejemki | p.m. |

1 Odobritev v višini 15 000 000 EUR je vpisana v postavki 40 02 41 02.

2 Odobritev v višini 15 000 000 EUR je vpisana v postavki 40 02 41 02.

Poleg teh sprememb v nomenklaturi se posodobijo naslednje proračunske opombe:

Postavka 05 02 11 04 – POSEI (brez neposrednih pomoči in FISH 11 02 03)

Postavka 05 03 02 50 – POSEI – Podporni programi Skupnosti

Postavka 05 03 02 51 – POSEI – Druge neposredne pomoči in prejšnji režimi

Postavka 05 03 02 52 – POSEI – Egejski otoki

Člen 05 07 02 – Poravnava sporov

ZBIRNA RAZPREDELNICA PO RAZDELKIH FINANČNEGA OKVIRA

Finančni okvir Razdelek/podrazdelek | Finančni okvir 2007 | PPP 2007 (vključno z PPS št. 1 in 2/2007[8]) | PPS 3/2007 | PPP 2007 + PPS 1, 2 in 3/2007 |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a Konkurenčnost za rast in zaposlovanje |8 918 000 000 | |9 316 483 511 |6 947 304 511 | | |9 316 483 511 |6 947 304 511 | |1b Kohezija za rast in zaposlovanje |45 487 000 000 | |45 486 558 504 |37 798 703 678 | | |45 486 558 504 |37 798 703 678 | | Skupaj | 54 405 000 000 | |54 803 042 015 | 44 746 008 189 | | |54 803 042 015 | 44 746 008 189 | | Razlika do zgornje meje | | |101 957 985[9] | | | |101 957 985 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna plačila |45 759 000 000 | |43 684 007 000 |43 407 987 756 |–851 700 000 |–851 700 000 |42 832 307 000 |42 556 287 756 | | Skupaj | 58 351 000 000 | |57 217 576 036 | 55 683 381 736 | | |56 365 876 036 | 54 831 681 736 | | Razlika do zgornje meje | | |1 133 423 964 | | | |1 985 123 964 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a Svoboda, varnost in pravica |637 000 000 | |571 339 000 |426 989 000 | | |571 339 000 |426 989 000 | |3b Državljanstvo | 636 000 000 | |603 675 000 |680 252 652 | | |603 675 000 |680 252 652 | | Skupaj | 1 273 000 000 | |1 175 014 000 | 1 107 241 652 | | |1 175 014 000 | 1 107 241 652 | | Razlika do zgornje meje | | |97 986 000 | | | |97 986 000 | | | 4. EU KOT GLOBALNI PARTNER[10]

|6 578 000 000 | | 6 702 527 000 | 7 447 469 578 | | | 6 702 527 000 | 7 447 469 578 | | Razlika do zgornje meje | | | 110 000 000 | | | | 110 000 000 | | | 5. UPRAVA[11]

|7 039 000 000 | |7 002 283 649 | 7 002 183 649 | | |7 002 283 649 | 7 002 183 649 | | Razlika do zgornje meje | | | 112 716 351 | | | | 112 716 351 | | | 6. NADOMESTILA | 445 000 000 | |444 646 152 | 444 646 152 | | |444 646 152 | 444 646 152 | | Razlika do zgornje meje | | | 353 848 | | | | 353 848 | | | SKUPAJ | 128 091 000 000 | 123 790 000 000 | 127 345 088 852 | 116 430 930 956 | –851 700 000 | –851 700 000 | 126 493 388 852 | 115 579 230 956 | | Razlika do zgornje meje | | |1 556 438 148 | 7 435 069 044 | | |2 408 138 148 | 8 286 769 044 | |

[1] UL L 248, 16.9.2002, str. 1.

[2] UL C 139, 14.6.2006, str. 1.

[3] V členu 180 finančne uredbe je določeno, da se s 1. januarjem 2007 negativni kmetijski izdatki nadomestijo s prejemki, namenjenimi EKJS. To pomeni, da je treba odobritve za proračunske vrstice, v katere se lahko vpišejo namenski prejemki, prikazati v „neto“ zneskih po odbitku ocenjenih namenskih prejemkov. Računovodsko načelo, na katerem temelji ta postopek, je, da se lahko izdatki, povezani z namenskimi prejemki, izvršijo le, če in ko so ti prejemki pobrani. Zato se izdatki, ki se financirajo z namenskimi prejemki, ne morejo prikazati v proračunu.

[4] Priloga IV k Uredbi Komisije (ES) št. 1156/2006, UL L 208, 29.7.2006, str. 3.

[5] Priloga V k Uredbi Komisije (ES) št. 1156/2006, UL L 208, 29.7.2006, str. 3.

[6] Priloga VI k Uredbi Komisije (ES) št. 1156/2006, UL L 208, 29.7.2006, str. 3.

[7] UL L 58, 28.2.2006, str. 32.

[8] PPS 1/2007 je vplival samo na prihodke in ne na odhodke.

[9] ESPG ni vključen v izračun razlike do zgornje meje v okviru razdelka 1a.

[10] Pri razliki do zgornje meje v razdelku 4 v letu 2007 se ne upoštevajo odobritve, povezane z rezervo za nujno pomoč (234,5 milijona EUR).

[11] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 76 milijonov EUR pri prispevkih osebja za pokojninsko shemo.